Gottenheim
Goddene isch e Gmei im Landchreis Brisgau-Hochschwarzwald in Bade-Württeberg, Dytschland.

Geographi

Geographischi Lag 
Dr Wibauort Goddene lit in dr Oberrhinische Diefebeni an dr Nordspitze vum Tuniberg, zwische Freiburg im Breisgau (10 km) und em Kaiserstuehl.

Gschichte 
Goddene isch 1086 in ere Urkunde vum Kloschter St. Jörge im Schwarzwald erschtmols erwähnt worre. Dr Vogt vu Reichenau het im Kloschter drei Parzelle im Räbberg uffem Goddenemer Bann gschenkt.

In dr Reformationszitt isch dr zue Vorderöschtriich ghörig Ort katholisch bliibe.

Politik

Wahle 
Ergebnis vo dr Landdagswahle sit 2006: 

1 2006: WASG, sit 2011: Die Linke

Wirtschaft un Infrastruktur 
D Lag vu Goddene an dr Häng vum Tuniberg im wärmschte Biet vu Ditschland macht dr Ort fier dr Wibau ideal. Scho d Römer hän do Obscht un Wi abaut un in dr erschte urkundliche Erwähnung vu Goddene isch es um d Räbberg gange. Bis hit spilt dr Wibau e wichtigi Rolle in dr Wirtschaft vu dr Gmei. Vu dr Gmarkungsflächi vu 873 ha sin 110 ha Räbflächi.

Verchehr 
Goddene wird dur d Kaiserstuehlbahn uf (Alt-)Brisach un Friburg ans iberregional Schinenetz abunde un isch e Systemknote vu dr Linie uf Ändinge, Brisach un Friburg.

Kultur und Aluegenswürdigkeite

Regelmässige Verastaltige 
 S Goddenemer Wi- un Gassefäscht (traditionell au „Hahlerai-Fest“) findet alli zwei Johr am Afang vum September statt. Es handelet sich debei um e gmüetlichs Gassefäscht in liebvoll gschmückte Laube un Winzerhöft.
 S Johreskonzert vum Müsikverei Goddene am Afang vum Johr isch dr müsikalisch Höchipunkt vum Johr z Goddene.

Aluegenswürdigkeite 
Die kath. Kilche isch des witthi sichtbar Wohrzeiche vu Goddene. Dodrin isch u. a. e berüehmts Bildnis vum Goddenemer Sidealtar vu anno 1892 wo vum Johannes Cahn gschaffe worre isch. Es zeigt wie dr heilig Gallus am Bodesee s Wort Gottes predigt.

Lit 
 Martha Schmidle (1925–2019), Dialäktdichteri

Weblink 

 Offizieller Internetuftritt vu dr Gmei
 Wyfescht Goddene (alli gerade Johre am Afang vum September)

Fueßnote 

Ort (Landkreis Brisgau-Hochschwarzwald)